Spenningurin er stórur í bestu kvinnudeildini, har tveir dystir eru á skránni í dag. Í Gundadali verður toppdystur millum HB og EB/Streym/Skála. Hetta er tey bæði liðini, sum saman við KÍ liggja lið um lið í kappingini um føroyameistaraheitið. EB/Streymur/Skála er oddalið við 43 stigum, meðan HB á 3. plássi hevur 40 stig. KÍ hevur 41 stig á 2. plássi. KÍ spælir í Klaksvík móti B36. Báðir dystirnir byrja í dag kl. 17.00. 228660.